Document ID: 32015R0475

Reference:
27.3.2015
MT
Il-Ġurnal Uffiċjali tal-Unjoni Ewropea
L 83/1
REGOLAMENT (UE) 2015/475 TAL-PARLAMENT EWROPEW U TAL-KUNSILL
tal-11 ta' Marzu 2015
dwar il-miżuri ta' salvagwardja previsti fil-Ftehim bejn il-Komunità Ekonomika Ewropea u r-Repubblika tal-Iżlanda
(kodifikazzjoni)
IL-PARLAMENT EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar il-Funzjonament tal-Unjoni Ewropea, u partikolarment l-Artikolu 207(2) tiegħu;
Wara li kkunsidraw il-proposta mill-Kummissjoni,
Wara li l-abbozz tal-att leġislattiv intbagħat lill-parlamenti nazzjonali,
Wara li kkunsidraw l-opinjoni tal-Kumitat Ekonomiku u Soċjali Ewropew (1),
Filwaqt li jaġixxu skont il-proċedura leġislattiva ordinarja (2),
Billi:
(1)
Ir-Regolament tal-Kunsill (KEE) Nru 2843/72 (3), ġie emendat kemm-il darba (4) b'mod sostanzjali. Għal iktar ċarezza u razzjonalità, dak ir-Regolament għandu jiġi kkodifikat.
(2)
Fit-22 ta' Lulju 1972 ġie ffirmat fi Brussell Ftehim bejn il-Komunità Ekonomika Ewropea u r-Repubblika tal-Iżlanda ('il-Ftehim').
(3)
Huwa meħtieġ li jkun hemm regoli dettaljati għall-implimentazzjoni tal-klawżoli ta' salvagwardja u tal-miżuri kawtelatorji previsti fl-Artikoli 23 sa 28 tal-Ftehim.
(4)
Biex jiġu implimentati l-klawżoli ta' salvagwardja bilaterali tal-Ftehim jeħtieġ li jkun hemm kundizzjonijiet uniformi għall-adozzjoni ta' miżuri ta' salvagwardja. Dawk il-miżuri għandhom jiġu adottati skont ir-Regolament (UE) Nru 182/2011 tal-Parlament Ewropew tu tal-Kunsill (5).
(5)
Il-Kummissjoni għandha tadotta atti ta' implimentazzjoni li għandhom japplikaw minnufih, f'każijiet debitament ġustifikati marbuta mas-sitwazzjonijiet imsemmija fl-Artikoli 25, 25a u 27 tal-Ftehim jew fil-każ ta' għajnuniet għall-esportazzjoni li jkollhom effett dirett u immedjat fuq il-kummerċ, jekk ikun meħtieġ minħabba raġunijiet imperattivi ta' urġenza,
ADOTTAW DAN IR-REGOLAMENT:
Artikolu 1
Il-Kummissjoni tista' tiddeċiedi li tirreferi lill-Kumitat Konġunt stabbilit bil-Ftehim bejn il-Komunità Ekonomika Ewropea u r-Repubblika tal-Iżlanda ('il-Ftehim') għall-iskop li jittieħdu l-miżuri previsti fl-Artikoli 23, 25, 25a u 27 tal-Ftehim. Fejn meħtieġ, il-Kummissjoni għandha tadotta dawk il-miżuri f'konformità mal-proċedura ta' eżami msemmija fl-Artikolu 6(2) ta' dan ir-Regolament.
Il-Kummissjoni għandha tgħarraf lill-Istati Membri jekk tiddeċiedi li tirreferi kwistjoni lill-Kumitat Konġunt.
Artikolu 2
1.   Fl-każ ta' prattika li tista' tiġġustifika l-applikazzjoni mill-Unjoni tal-miżuri previsti fl-Artikolu 24 tal-Ftehim, il-Kummissjoni, wara li teżamina l-każ fuq l-inizjattiva tagħha stess jew fuq talba ta' Stat Membru, għandha tiddeċiedi jekk dik il-prattika hijiex kompatibbli mal-Ftehim. Fejn meħtieġ, il-Kummissjoni għandha tadotta miżuri ta' salvagwardja f'konformità mal-proċedura ta' eżami msemmija fl-Artikolu 6(2) ta' dan ir-Regolament.
2.   Fil-każ ta' prattika li tista' twassal biex jiġu applikati fil-konfront tal-Unjoni l-miżuri ta' salvagwardja fuq il-bażi tal-Artikolu 24 tal-Ftehim, il-Kummissjoni, wara li teżamina l-każ, għandha tiddeċiedi jekk il-prattika hijiex kompatibbli mal-prinċipji stabbiliti fil-Ftehim. Fejn ikun meħtieġ, għandha tifformula rakkomandazzjonijiet xierqa.
Artikolu 3
Fil-każ ta' prattika li tista' tiġġustifika li l-Unjoni tapplika l-miżuri previsti fl-Artikolu 26 tal-Ftehim, għandhom japplikaw il-proċeduri stabbiliti mir-Regolament tal-Kunsill (KE) Nru 597/2009 (6) u mir-Regolament tal-Kunsill (KE) Nru 1225/2009 (7).
Artikolu 4
1.   Fejn minħabba ċirkostanzi eċċezzjonali ikun meħtieġ li tittieħed azzjoni immedjata fis-sitwazzjonijiet imsemmija fl-Artikoli 25, 25a u 27 tal-Ftehim jew fil-każ ta' għajnuniet għall-esportazzjoni li jkollhom effett dirett u immedjat fuq il-kummerċ, il-miżuri kawtelatorji previsti fil-punt (e) tal-Artikolu 28(3) tal-Ftehim jistgħu jiġu adottati mill-Kummissjoni f'konformità mal-proċedura ta' eżami msemmija fl-Artikolu 6(2) ta' dan ir-Regolament, jew f'każijiet ta' urġenza, f'konformità mal-Artikolu 6(3) ta' dan ir-Regolament.
2.   Fejn il-Kummissjoni tintalab tieħu azzjoni minn Stat Membru, hija għandha tieħu deċiżjoni dwar dik it-talba fi żmien massimu ta' ħamest ijiem ta' xogħol wara li tkun irċevietha.
Artikolu 5
Il-Kummissjoni hija responsabbli għan-notifika lill-Kumitat Konġunt mill-Unjoni kif meħtieġ mill-Artikolu 28(2) tal-Ftehim.
Artikolu 6
1.   Il-Kummissjoni għandha tkun assistita mill-Kumitat dwar is-Salvagwardji stabbilit mill-Artikolu 4(1) tar-Regolament tal-Kunsill (KE) Nru 260/2009 (8). Dak il-Kumitat għandu jkun kumitat skont it-tifsira tar-Regolament (UE) Nru 182/2011.
2.   Fejn issir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.
3.   Fejn issir referenza għal dan il-paragrafu, għandu japplika l-Artikolu 8 tar-Regolament (UE) Nru 182/2011, flimkien mal-Artikolu 5 tiegħu.
Artikolu 7
Il-Kummissjoni għandha tinkludi tagħrif dwar l-implimentazzjoni ta' dan ir-Regolament fir-rapport annwali tagħha dwar l-applikazzjoni u l-implimentazzjoni ta' miżuri ta' difiża kummerċjali ppreżentat lill-Parlament Ewropew u lill-Kunsill skont l-Artikolu 22a tar-Regolament (KE) Nru 1225/2009.
Artikolu 8
Ir-Regolament (KEE) Nru 2843/72 huwa mħassar.
Ir-referenzi għar-Regolament li ġie mħassar għandhom jitqiesu bħala referenzi għal dan ir-Regolament u għandhom jinqraw skont it-tabella ta' korrelazzjoni mogħtija fl-Anness II.
Artikolu 9
Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Strasburgu, il-11 ta' Marzu 2015.
Għall-Parlament Ewropew
Il-President
M. SCHULZ
Għall-Kunsill
Il-President
Z. KALNIŅA-LUKAŠEVICA
(1)  Opinjoni tal-10 ta' Diċembru 2014 (għadha mhux ippublikata fil-Ġurnal Uffiċjali).
(2)  Pożizzjoni tal-Parlament Ewropew tal-11 ta' Frar 2015 (għadha mhux ippubblikata fil-Ġurnal Uffiċjali) u d-deċiżjoni tal-Kunsill tat-2 ta' Marzu 2015.
(3)  Regolament tal-Kunsill (KEE) Nru 2843/72 tad-19 ta' Diċembru 1972 fuq il-miżuri ta' salvagwardja previsti fil-Ftehim bejn il-Komunità Ekonomika Ewropea u r-Repubblika tal-Islanda (ĠU L 301, 31.12.1972, p. 162).
(4)  Ara l-Anness I.
(5)  Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni, (ĠU L 55, 28.2.2011, p. 13).
(6)  Regolament tal-Kunsill (KE) Nru 597/2009 tal-11 ta' Ġunju 2009 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea (ĠU L 188, 18.7.2009, p. 93).
(7)  Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (ĠU L 343, 22.12.2009, p. 51).
(8)  Regolament tal-Kunsill (KE) Nru 260/2009 tas-26 ta' Frar 2009 dwar ir-regoli komuni għall-importazzjonijiet (ĠU L 84, 31.3.2009, p. 1).
ANNESS I
Ir-Regolament imħassar bil-lista tal-emendi suċċessivi għalih
Ir-Regolament tal-Kunsill (KEE) Nru 2843/72
(ĠU L 301, 31.12.1972, p. 162)
Ir-Regolament tal-Kunsill (KEE) Nru 640/90
(ĠU L 74, 20.3.1990, p. 4)
Ir-Regolament (EU) Nru 37/2014 tal-Parlament Ewropew u tal-Kunsill
(ĠU L 18, 21.1.2014, p. 1)
Il-punt 2 biss tal-Anness
ANNESS II
Tabella ta' Korrelazzjoni
Regolament (KEE) Nru 2843/72
Dan ir-Regolament
Artikoli 1 sa 4
Artikoli 1 sa 4
Artikolu 6
Artikolu 5
Artikolu 7
Artikolu 6
Artikolu 8
Artikolu 7
—
Artikolu 8
—
Artikolu 9
—
Anness I
—
Anness II

Summary:
L-UE u l-Iżlanda: kjarifika ta’ ċerti regoli relatati mal-kummerċ (miżuri ta’ salvagwardja)
L-UE u l-Iżlanda: kjarifika ta’ ċerti regoli relatati mal-kummerċ (miżuri ta’ salvagwardja)
SOMMARJU TAD-DOKUMENT:
Regolament (UE) 2015/475 fuq il-miżuri ta’ salvagwardja previsti fil-Ftehim bejn il-Komunità Ekonomika Ewropea u l-Iżlanda
SOMMARJU
X’JAGĦMEL IR-REGOLAMENT?
Dan jikkodifika u jirrevoka r-Regolament preċedenti (KEE) 2843/72 li kien ġie sostanzjalment emendat bosta drabi.
Huwa jistabbilixxi regoli ddettaljati li huma meħtieġa għall-implimentazzjoni tal-miżuri ta’ salvagwardja* bilaterali stipulati fil-Ftehim ta’ Kummerċ Ħieles tat-22 ta’ Lulju 1972 bejn il-Komunità Ekonomika Ewropea (KEE) u l-Iżldanda.
PUNTI EWLENIN
              
Il-Kummissjoni Ewropea tista’ tadotta miżuri ta’ salvagwardja jekk jiġu sodisfatti l-kundizzjonijiet neċessarji.
Barra minn hekk, il-Kummissjoni Ewropea tista’ tadotta miżuri ta' salvagwardja u kawtelatorji applikabbli immedjatament f’sitwazzjonijiet urġenti, eż. fil-każ ta’ għajnuniet għall-esportazzjoni b’effett dirett u immedjat fuq il-kummerċ.
Fejn il-Kummissjoni tintalab tieħu azzjoni minn pajjiż tal-UE, din trid tieħu deċiżjoni dwar dik it-talba fi żmien massimu ta’ ħamest ijiem ta’ xogħol wara li tkun irċevietha.
META JAPPLIKA R-REGOLAMENT?
              
Huwa japplika mis-16 ta’ April 2015.
SFOND
              
Ir-relazzjonijiet kummerċjali bejn l-UE u l-Iżlanda huma prinċipalment irregolati mill-Ftehim bilaterali ta’ Kummerċ Ħieles tal-1972 mal-KEE u mill-ftehim dwar iż-Żona Ekonomika Ewropea li daħal fis-seħħ f’Jannar 1994.
TERMINU EWLIENI
              
* Miżuri ta’ salvagwardja: dawn il-miżuri huma introdotti meta investigazzjoni mill-Kummissjoni Ewropea tikkonkludi li l-importazzjonijiet tant żdiedu li jikkawżaw (jew jheddu li jikkawżaw) ħsara serja lill-produtturi tal-UE. Dawn huma miżuri temporanji, bħal kwoti, applikati għall-importazzjonijiet sabiex l-industrija tal-UE tingħata żmien biex twettaq il-bidliet meħtieġa.
ATT
            
Regolament (UE) 2015/475 tal-Parlament Ewropew u tal-Kunsill tal-11 ta’ Marzu 2015 dwar il-miżuri ta’ salvagwardja previsti fil-Ftehim bejn il-Komunità Ekonomika Ewropea u r-Repubblika tal-Iżlanda (ĠU L 83, 27.3.2015, p. 1–5)
l-aħħar aġġornament 31.03.2016